„Dum spiro spero”: a SARS-CoV-2-fertőzés klinikopatológiája 26 eset kapcsán
Authors: Zombori Tamás , Kuthi Levente , Hortobágyi Tibor , Csörgő Erika , Árgyelán János , Kocsis Lajos , Sejben István , Kaizer László , Radics Bence , Sejben Anita , Pancsa Tamás , Nyári Gergely Róbert , Baráth Bence , Cserni Gábor , Iványi Béla , Tiszlavicz László 
Published: December 2021

Összefoglaló.
Bevezetés: A kórboncolás hozzájárul a súlyos akut légzőszervi
szindrómát okozó koronavírus-2 (SARS-CoV-2-) fertőzés klinikopatológiai
vonatkozásainak megismeréséhez. Célkitűzés: A
SARS-CoV-2-fertőzöttek boncolása során gyűjtött tapasztalatok bemutatása.
Módszer: Egymást követően boncolt, védőoltásban nem
részesült, SARS-CoV-2-fertőzött elhunytak klinikai adatait, makro- és
mikroszkópos észleleteit összegeztük; a tüdőkimetszéseket
SARS-CoV-2-nukleokapszid-immunfestéssel vizsgáltuk. Eredmények:
A boncolást a halálok megállapítására (n = 14), tumorgyanú (n = 9), illetve
törvényi kötelezettség (n = 3) miatt végeztük. A fertőzést a klinikai észlelés
vagy a boncolás során (n = 4) végzett SARS-CoV-2-nukleinsav-teszt igazolta. A
tünetes betegség átlagos hossza 12,9 nap volt. 21 betegnél (medián életkor 69
év; 18 férfi) állt fenn COVID–19-pneumonia, mely 16 esetben önmagában, 4 esetben
bakteriális pneumoniával vagy álhártyás colitisszel szövődve okozott halált; 1
antikoagulált pneumoniás beteg heveny retroperitonealis vérzésben halt meg. 3
betegnél a halált disszeminálódott malignus tumor, 1 betegnél
coronariathrombosis, 1 mentálisan retardált betegnél pedig pulmonalis emboliás
szövődmény okozta. A COVID–19-pneumoniás tüdők nehezek, tömöttek és vörösen
foltozottak voltak. Szövettanilag a betegség időtartamától függően diffúz
alveolaris károsodás korai exsudativ vagy későbbi proliferativ fázisa látszott
atípusos pneumocytákkal; gyakori volt a microthrombosis (n = 7), a
macrothrombosis (n = 5), illetve a pulmonalis embolia (n = 4). A
SARS-CoV-2-immunfestés pozitívnak bizonyult az esetek 38,5%-ában, dominálóan az
exsudativ fázisban. Minden elhunyt társbetegség(ek)ben szenvedett, így
magasvérnyomás-betegségben (n = 17), érelmeszesedésben (n = 14), 2-es típusú
diabetesben (n = 8), rosszindulatú daganatban (n = 6), krónikus obstruktív
tüdőbetegségben (n = 4), elhízásban (n = 3), vesetranszplantáció utáni
immunszuppresszióban (n = 3). Következtetés: Az irodalmi
adatokkal összhangban, halálos COVID–19-pneumonia túlnyomóan idős,
társbetegség(ek)től sújtott férfiakban alakult ki. A boncolási gyakorlatban a
SARS-CoV-2-nukleokapszid-immunfestéstől a diffúz alveolaris károsodás korai
fázisában várható pozitivitás. Orv Hetil. 2021; 162(45): 1791–1802.

Summary.
Introduction: Autopsy is an important tool for the evaluation
of severe acute respiratory syndrome coronavirus-2 (SARS-CoV-2) infection.
Objectice: The aim of this study was to present our
experience with autopsies of patients diagnosed with SARS-CoV-2 infection.
Method: Clinical data, macroscopic and microscopic findings
of consecutive postmortems of non-vaccinated SARS-CoV-2 patients are summarized.
Lung samples were evaluated with SARS-CoV-2 nucleocapsid immunohistochemistry.
Results: Autopsies were performed to determine the cause of
death (n = 14), suspected tumours (n = 9) or due to legal obligation (n = 3).
SARS-CoV-2 infection was verified by ante mortem (n = 22) and post mortem (n =
4) polymerase chain reaction. The mean duration of symptomatic disease was 12.9
days. Of 21 patients with COVID-19 pneumonia, 16 died of respiratory failure, 4
had additional bacterial pneumonia or Clostridioides difficile
infection, and 1 developed hemorrhagic complication (n = 1). Other causes of
death included disseminated malignancies (n = 3), coronary thrombosis (n = 1)
and pulmonary embolism (n = 1). The affected lungs were heavy and had patchy red
appearance. Exudative or proliferative phases of diffuse alveolar damage (DAD)
were detected with atypical pneumocytes. Microthrombosis (n = 7),
macrothrombosis (n = 5) and pulmonary embolism (n = 4) were frequent. The
SARS-CoV-2 immunohistochemical reaction was positive in 38.5% of cases. All
patients had co-morbidities, namely, hypertension (n = 17), atherosclerosis (n =
14), diabetes (n = 8), malignancies (n = 6), chronic obstructive pulmonary
diseases (n = 4), obesity (n = 3) and immunosuppression after kidney
transplantation (n = 3). Conclusion: Fatal COVID-19 pneumonia
occurred mostly in elderly males with co-morbidities. In the autopsy practice,
the SARS-CoV-2 nucleocapsid immunohistochemical reaction may confirm the
infectious etiology in the early phase of DAD. Orv Hetil. 2021; 162(45):
1791–1802.